

**"Қызылорда электр тарату желiсi компаниясы" ашық акционерлiк қоғамының кейбiр мәселелерi туралы**

Қазақстан Республикасы Үкіметінің 2004 жылғы 9 маусымдағы N 639 қаулысы

      "Акционерлiк қоғамдар туралы" Қазақстан Республикасының 2003 жылғы 13 мамырдағы Заңының  32-бабына сәйкес, Қазақстан Республикасының экономикасы үшiн маңызды стратегиялық мәнi бар салада қызметiн жүзеге асыратын "Қызылорда электр тарату желiсi компаниясы" ашық акционерлiк қоғамының (бұдан әрi - Қоғам) салық және бюджетке төленетiн басқа да мiндеттi төлемдер бойынша берешегiн өтеу мақсатында Қазақстан Республикасының Үкiметi қаулы етеді:

      1. Қазақстан Республикасы Қаржы министрлiгiнiң Салық комитетi заңнамада белгiленген тәртiппен:   
      1) Қоғамның мәжбүрлеп шығарылған билiк етуi шектеулi жарияланған акцияларын (бұдан әрi - акциялар) оларды мемлекет меншiгiне мәжбүрлеп алып қою арқылы Қоғамның салық және бюджетке төленетiн басқа да мiндеттi төлемдер бойынша берешегiн өтеу есебiне орналастырсын;   
      2) Қоғам акцияларын ұстаушылар тiзiлiмiндегi акцияларға мемлекеттiк меншiк құқығын Қазақстан Республикасы Қаржы министрлiгiнiң Мемлекеттiк мүлiк және жекешелендiру комитетiне тiркеудi қамтамасыз етсiн.

      2. Осы қаулы қол қойылған күнiнен бастап күшiне енедi.

*Қазақстан Республикасының*   
*Премьер-Министрi*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК